proxectonos/corpus_dominio_legal_administrativo_tmp huggingface dataset:
ORDE do 3 de decembro de 2015 pola que se resolve a integración da Biblioteca Pública Municipal de Portonovo na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 23/12/2015

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Pública Municipal de Portonovo.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 3 de decembro de 2015
ORDE do 3 de decembro de 2015 pola que se resolve a integración da Biblioteca Central Emilia Pardo Bazán de Sanxenxo na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 23/12/2015

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Integrar na Rede de bibliotecas de Galicia a Biblioteca Central Emilia Pardo Bazán de Sanxenxo.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo, deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do dito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 3 de decembro de 2015
ORDE do 3 de outubro de 2015 pola que se declara de utilidade pública a Asociación para la Integración del Niño Disminuido (AIND), inscrita no Rexistro Central de Asociacións da Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/10/2015

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrución do procedemento polo órgano correspondente.
Logo da solicitude da asociación foi instruído o expediente de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel constan a documentación e os informes previstos na citada norma.
De conformidade co informe favorable de declaración de utilidade pública emitido polo instrutor do expediente,
Declarar de utilidade pública a seguinte asociación:
Asociación para la Integración del Niño Disminuido (AIND), inscrita no Rexistro Central de Asociacións co número 2004-7512-1.
Contra esta orde que pon fin á vía administrativa pódese interpor recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, e poderase interpoñer, con carácter potestativo, recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de outubro de 2015
DECRETO 154/2015, do 29 de outubro, polo que se nomea director da entidade pública empresarial Augas de Galicia a Roberto Rodríguez Martínez.
Consellería de Medio Ambiente e Ordenación do Territorio — II. Autoridades e persoal — 30/10/2015

En virtude do establecido no artigo 14.1º do Estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente e Ordenación do Territorio, e logo de deliberación do Consello da Xunta de Galicia, na súa reunión do día vinte e nove de outubro de dous mil quince,
Nomeo director da entidade pública empresarial Augas de Galicia a Roberto Rodríguez Martínez.
Santiago de Compostela, vinte e nove de outubro de dous mil quince
DECRETO 153/2015, do 29 de outubro, polo que se dispón que cese Gonzalo Mosqueira Martínez como director da entidade pública empresarial Augas de Galicia.
Consellería de Medio Ambiente e Ordenación do Territorio — II. Autoridades e persoal — 30/10/2015

En virtude do establecido no artigo 14.1º do estatuto da entidade pública empresarial Augas de Galicia, aprobado polo Decreto 32/2012, do 12 de xaneiro, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Medio Ambiente e Ordenación do Territorio, e logo de deliberación do Consello da Xunta de Galicia, na súa reunión do día vinte e nove de outubro de dous mil quince,
Que cese Gonzalo Mosqueira Martínez como director da entidade pública empresarial Augas de Galicia, agradecéndolle os servizos prestados.
Santiago de Compostela, vinte e nove de outubro de dous mil quince
RESOLUCIÓN do 20 de novembro de 2015 pola que se publica a oferta de emprego público (OPE) do persoal de administración e servizos para o ano 2015.
Universidade de Santiago de Compostela — III. Outras disposicións — 01/12/2015

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do Estatuto básico do empregado público; no artigo 21 da Lei 36/2014, do 26 de decembro, de orzamentos xerais do Estado para o ano 2015; nos artigos 13 e 36 da Lei 11/2014, do 19 de decembro, de orzamentos xerais da Comunidade Autónoma de Galicia para o ano 2015, así como nos Estatutos da Universidade de Santiago de Compostela e no Acordo do Consello de Goberno do 4 de novembro de 2015 polo que se aprobou a oferta de emprego público do persoal de administración e servizos, logo da negociación cos órganos de representación do persoal de administración e servizos,
Primeiro. Publicar a oferta de emprego público do persoal de administración e servizos da USC para o ano 2015.
Segundo. Esta oferta de emprego inclúe as necesidades de recursos humanos con asignación orzamentaria que non poden ser cubertas cos efectivos de persoal existentes, segundo se detalla no anexo, todo dentro do contexto global de restrición orzamentaria que afecta as administracións públicas.
Terceiro. A planificación dos recursos humanos na USC oriéntase á atención das unidades prioritarias, á correcta dimensión do volume de efectivos, á mellora na distribución e capacitación dos efectivos para unha prestación máis eficaz dos servizos e a potenciar a estabilidade no emprego.
Cuarto. Mediante Resolución do 20 de novembro de 2015, a Dirección Xeral de Planificación e Orzamentos autorizou esta oferta de emprego público.
Quinto. As convocatorias das probas selectivas de acceso libre derivadas da presente oferta publicaranse no Diario Oficial de Galicia e no Boletín Oficial del Estado, para garantir a publicidade exixida no artigo 75.2 da Lei 6/2001, do 21 de decembro, de universidades, e executaranse dentro do prazo máximo previsto no artigo 70 do texto refundido da Lei do Estatuto básico do empregado público.
Santiago de Compostela, 20 de novembro de 2015
RESOLUCIÓN do 19 de outubro de 2015 pola que se adhiren dúas entidades financeiras ao convenio de colaboración para a bonificación dos custos do financiamento dos investimentos das microempresas de Galicia titulares de préstamos inferiores ou iguais a 25.000 €, subscrito coas entidades financeiras adheridas e coas sociedades de garantía recíproca (Programa Microcréditos).
Instituto Galego de Promoción Económica — III. Outras disposicións — 30/10/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000 €, instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa Microcréditos). As ditas bases son publicadas mediante Resolución do 5 de xuño de 2015 (DOG núm. 115, do 19 de xuño).
Xunto co texto desas bases publicouse a relación das entidades financeiras que se adheriron ao convenio.
Con datas do 21 e 24 de setembro de 2015 ratifícase a adhesión das seguintes entidades financeiras: Caixabank, S.A. e Cajas Rurales Unidas, Sociedad Cooperativa de Crédito, polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir as entidades financeiras Caixabank, S.A. e Cajas Rurales Unidas, Sociedad Cooperativa de Crédito á relación de entidades financeiras adheridas ao convenio de colaboración para a bonificación dos custos do financiamento dos investimentos das microempresas de Galicia, titulares de préstamos inferiores ou iguais a 25.000 €, asinado o 5 de xuño de 2015.
Santiago de Compostela, 19 de outubro de 2015
RESOLUCIÓN do 19 de outubro de 2015 pola que se adhiren dúas entidades financeiras ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 euros, subscrito coas entidades financeiras e coas sociedades de garantía recíproca (Programa de apoio financeiro ás pemes).
Instituto Galego de Promoción Económica — III. Outras disposicións — 30/10/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras das axudas do Igape para a bonificación dos custos do financiamento das pequenas e medianas empresas de Galicia, titulares de préstamos superiores a 25.000 €, instrumentadas mediante convenio de colaboración entre o Instituto Galego de Promoción Económica (Igape), as entidades financeiras e as sociedades de garantía recíproca (Programa de apoio financeiro ás pemes). As ditas bases son publicadas mediante Resolución do 5 de xuño de 2015 (DOG núm. 115, do 19 de xuño).
Xunto co texto desas bases publicouse a relación das entidades financeiras que se adheriron ao convenio.
Con datas do 21 e 24 de setembro de 2015 ratifícase a adhesión das seguintes entidades financeiras: Caixabank, S.A. e Cajas Rurales Unidas, Sociedad Cooperativa de Crédito, polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Engadir as entidades financeiras Caixabank, S.A. e Cajas Rurales Unidas, Sociedad Cooperativa de Crédito á relación de entidades financeiras adheridas ao convenio de colaboración para a bonificación dos custos do financiamento das pequenas e medianas empresas de Galicia titulares de préstamos superiores a 25.000 €, asinado o 5 de xuño de 2015.
Santiago de Compostela, 19 de outubro de 2015
RESOLUCIÓN do 19 de outubro de 2015 pola que se adhire unha entidade financeira ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas subscrito coas sociedades de garantía recíproca e coas entidades financeiras adheridas (Re-solve 2015).
Instituto Galego de Promoción Económica — III. Outras disposicións — 30/10/2015

O Consello de Dirección do Igape, na súa xuntanza do 10 de abril de 2015, acordou por unanimidade dos seus membros asistentes a aprobación das bases reguladoras do Programa de apoio ao acceso ao financiamento operativo (activo corrente) das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (Re-solve 2015). As ditas bases son publicadas mediante Resolución do 5 de xuño de 2015 (DOG núm. 114, do 18 de xuño).
Xunto co texto desas bases publicouse a relación das entidades financeiras que se adheriron ao convenio.
Con data do 24 de setembro de 2015 ratifícase a adhesión da entidade financeira Cajas Rurales Unidas, Sociedad Cooperativa de Crédito, polo que cómpre facelo público.
Polo que antecede, en virtude das facultades que teño conferidas mediante o artigo 12.a) da Lei 5/1992, do 10 de xuño, de creación do Instituto Galego de Promoción Económica, e do artigo 11.1.a) do Decreto 317/1992, do 12 de novembro, polo que se aproba o regulamento do Igape,
Único. Engadir a entidade financeira Cajas Rurales Unidas, Sociedad Cooperativa de Crédito á relación de entidades financeiras adheridas ao convenio de colaboración para a habilitación dun programa de apoio ao acceso ao financiamento operativo (activo corrente) das pequenas e medianas empresas, asinado o 5 de xuño de 2015.
Santiago de Compostela, 19 de outubro de 2015
RESOLUCIÓN do 15 de outubro de 2015 pola que se publica o estado de execución do orzamento da Comunidade Autónoma e as súas modificacións e a situación da tesouraría e dos movementos por operacións orzamentarias e extraorzamentarias correspondentes ao segundo trimestre de 2015.
Consellería de Facenda — III. Outras disposicións — 30/10/2015

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e ás súas modificacións e á situación de tesouraría e dos movementos por operacións orzamentarias e extraorzamentarias correspondentes ao segundo trimestre de 2015 que figuran como anexo a esta resolución.
Santiago de Compostela, 15 de outubro de 2015
RESOLUCIÓN do 1 de outubro de 2015, da Dirección Xeral de Educación, Formación Profesional e Innovación Educativa, pola que resolve a do 7 de abril de 2015 pola que se convocou a selección de plans de formación permanente do profesorado que se van implantar en centros educativos públicos dependentes desta consellería no curso 2015/16.
Consellería de Cultura, Educación e Ordenación Universitaria — III. Outras disposicións — 30/10/2015

De conformidade co establecido no punto 13.1 da Resolución desta dirección xeral do 7 de abril de 2015 (DOG do 16 de abril) pola que se convoca a selección de plans de formación permanente do profesorado que se van implantar en centros educativos públicos para o curso 2015/16, esta dirección xeral
Primeiro. Seleccionar os centros que se relacionan no anexo desta resolución.
Segundo. Contra esta resolución, que non pon fin á vía administrativa, os interesados poderán interpoñer recurso de alzada perante o conselleiro de Cultura, Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 1 de outubro de 2015
RESOLUCIÓN do 26 de outubro de 2015 pola que se convoca a xornada de formación SCA15: as persoas detrás dos uniformes.
Academia Galega de Seguridade Pública — III. Outras disposicións — 30/10/2015

Dentro do programa anual de actividades para o ano 2015 da Academia Galega de Seguridade Pública (Agasp) aprobado polo Consello Reitor deste organismo con data do 23 de decembro do ano 2014, convócanse unha xornada de formación SCA15: as persoas detrás dos uniformes, conforme as seguintes bases:
Primeira.
Destinatarios/as
Esta xornada está dirixida ao persoal dos corpos da Policía Local de Galicia, así mesmo a todo o persoal das forzas e corpos de seguridade pública e emerxencias que traballan en Galicia, así como a todos aqueles profesionais vinculados coa materia obxecto de debate e demais interesados en xeral.
Segunda.
Desenvolvemento da actividade
Lugar: Academia Galega de Seguridade Pública.
Datas: 5 de novembro de 2015.
Horario: das 16.00 a 20.00 horas.
Número de prazas: ilimitado.
Horas lectivas: 4.
Contido: as persoas detrás dos uniformes: experiencias prácticas e reais.
Terceira.
Solicitudes
1. O persoal que desexe participar nestas xornadas deberá cubrir o formulario de matrícula telemática dispoñible na páxina web da Agasp (http://agasp.xunta.es). Non se admitirá ningunha outra forma ou modelo de solicitude.
2. A falsidade ou ocultación de datos esenciais para a selección das persoas dará lugar a exclusión automática da xornada, así como á imposibilidade de participar en ningún outro curso durante o prazo dun ano computado desde o momento en que se detecte este feito.
3. O prazo de presentación de solicitudes será de tres (3) días naturais desde a publicación desta resolución no
Diario Oficial de Galicia
.
Cuarta.
Admisión
A Agasp publicará na súa páxina web a relación das persoas seleccionadas para participar na xornada.
Quinta.
Asistencia
Obrigatoria.
A Estrada, 26 de outubro de 2015
RESOLUCIÓN do 25 de novembro de 2015 pola que se dá publicidade á relación de centros escolares beneficiarios das axudas para a distribución de froitas frescas ao alumnado de centros escolares de Galicia para o curso escolar 2015/16.
Fondo Galego de Garantía Agraria — III. Outras disposicións — 09/12/2015

Mediante a Resolución do 2 de xuño de 2015 (DOG núm. 108, do 10 de xuño) estableceuse o procedemento para a concesión das axudas para a distribución de froitas frescas ao alumnado de centros escolares e a convocatoria para o curso escolar 2015/16.
Esta convocatoria finánciase con cargo á aplicación orzamentaria 12.80.713F.779.0 do orzamento de gastos do Fondo Galego de Garantía Agraria para o curso 2015/16, por un importe máximo de 317.200 euros. Sen prexuízo do anterior, as ditas dotacións orzamentarias poderán incrementarse, se for procedente, con outros fondos procedentes do Fondo Europeo Agrícola de Garantía dos orzamentos xerais do Estado e da Comunidade Autónoma.
De conformidade co disposto no artigo 22 da citada resolución e nos termos establecidos no artigo 15 da Lei 9/2007, do 13 de xuño, de subvencións de Galicia, o Fondo Galego de Garantía Agraria publicará no
Diario Oficial de Galicia
as axudas concedidas, sen prexuízo da publicación na sede electrónica da Consellería do Medio Rural.
En virtude do exposto anteriormente,
Un. Darlle publicidade á relación de centros escolares de educación infantil segundo ciclo, de educación primaria e de educación secundaria obrigatoria beneficiarios das axudas para a distribución de froita fresca ao alumnado de Galicia no curso escolar 2015/16.
Santiago de Compostela, 25 de novembro de 2015
ACORDO do 1 de decembro de 2015 polo que se fai pública a composición da Comisión de Radio e Televisión, con motivo das eleccións ao Congreso dos Deputados e ao Senado convocadas polo Real decreto 977/2015, do 26 de outubro.
Xunta Electoral Provincial da Coruña — III. Outras disposicións — 02/12/2015

A Xunta Electoral Provincial da Coruña, en sesión do 1 de decembro de 2015, acordou a publicación da composición da Comisión de Radio e Televisión á cal se refire o artigo 65 da LOREX, á cal corresponde, baixo a dirección desta xunta, efectuar a proposta de distribución de espazos gratuítos de propaganda electoral nos medios de comunicación de titularidade pública, en relación coas eleccións ao Congreso dos Deputados e ao Senado que se celebrarán o vindeiro 20 de decembro.
Unha vez aceptaron os cargos dos representantes designados por cada formación política que, concorrendo ás referidas eleccións, ten representación no Congreso dos Deputados, a composición da Comisión de Radio e Televisión é a seguinte:
• Ana Isabel Peón Piñeiro, presidenta.
• Mercedes Cernadas López, vogal.
• Xosé Manuel Carril Vázquez, vogal.
A Coruña, 1 de decembro de 2015
ACORDO do 1 de decembro de 2015 polo que se fai pública a distribución de espazos gratuítos de propaganda electoral nos medios de comunicación de titularidade pública, a favor das entidades políticas concorrentes ás eleccións ao Congreso dos Deputados e ao Senado convocadas polo Real decreto 977/2015, do 26 de outubro, efectuada pola Comisión de Radio e Televisión o día 30 de novembro.
Xunta Electoral Provincial da Coruña — III. Outras disposicións — 02/12/2015

En cumprimento do previsto na Instrución 4/2011, do 24 de marzo, da Xunta Electoral Central, de interpretación do artigo 66 da LOREX no relativo ás garantías de respecto aos principios de pluralismo, igualdade, proporcionalidade e neutralidade informativa por parte dos medios de comunicación en período electoral, acorda a publicación no Diario Oficial de Galicia do anuncio de aprobación da proposta de distribución de espazos gratuítos de propaganda electoral nos medios de comunicación de titularidade pública, efectuada pola Comisión de Radio e Televisión o día 30 de novembro de 2015, a favor das entidades políticas concorrentes ás eleccións locais convocadas polo Real decreto 977/2015, co fin de que as entidades políticas que se consideren afectadas poidan examinar esa proposta e os seus antecedentes, na Secretaría desta xunta, no prazo preclusivo do día seguinte ao da publicación do acordo, e formular ante esta xunta electoral, dentro do mesmo prazo, as reclamacións ou os recursos que consideren oportunos.
A Coruña, 1 de decembro de 2015
RESOLUCIÓN do 20 de novembro de 2015 pola que se publica o plan de estudos de graduado ou graduada en Estudos de Arquitectura.
Universidade da Coruña — III. Outras disposicións — 02/12/2015

Logo de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título polo Acordo de Consello de Ministros do 25 de setembro de 2015 (publicado no BOE do 21 de outubro por Resolución da Secretaría Xeral de Universidades do 2 de outubro), esta Reitoría, de conformidade co disposto no artigo 35.4 da Lei orgánica 6/2001, de universidades, na redacción dada por la Lei orgánica 4/2007,
Publicar o plan de estudos conducente á obtención do título de graduado ou graduada en Estudos de Arquitectura pola Universidade da Coruña, que se estrutura segundo consta no anexo.
A Coruña, 20 de novembro de 2015
O título de graduado ou graduada en Estudos de Arquitectura cumpre co disposto na Orde EDU/ 2075/2010, do 29 de xullo, pola que se establecen os requisitos para a verificación dos títulos universitarios oficiais que habiliten para o exercicio da profesión de arquitecto. Este título permite o acceso ao máster que habilita para o exercicio da dita profesión.
Estrutura das ensinanzas (Real decreto 1393/2007, anexo I, letra 5.1):
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia.
3. Mencións do título.
O título de grao en Estudos de Arquitectura pódese obter sen mención ou coas mencións que se indican a seguir:
– Mención en Rehabilitación Arquitectónica.
– Mención en Xestión de Proxecto e Tecnoloxías Avanzadas.
– Mención en Arquitectura da Paisaxe.
– Mención en Arquitectura e Medio Ambiente.
– Mención en Deseño e Industria.
4. Contido do plan de estudos.
4.1. Contido do plan de estudos por módulo.
4.2. Contido do plan de estudos por curso e cuadrimestre.
4.3. Disciplinas optativas ofertadas por mención.
O plan de estudos oferta no módulo de Complementos Optativos 78 créditos optativos que se distribúen por mención como se indica a seguir. O alumnado ten que elixir 15 créditos optativos entre os 78, se quere obter o título sen mención, ou 21 créditos da mención elixida, se quere obter o título con mención.
5. Condicións de terminación.
O alumnado deberá superar 300 créditos ECTS, distribuídos de acordo co punto 3, para obter o título de grao en Estudos de Arquitectura sen mención.
Para obter o título de grao en Estudos de Arquitectura nunha das mencións indicadas no punto 4, o alumnado deberá superar 306 créditos ECTS, distribuídos de acordo co punto 3, pero, como se indica no punto 7, deberá realizar 21 créditos optativos da mención elixida, en vez de 15 do total dos créditos optativos ofertados.
RESOLUCIÓN do 26 de novembro de 2015, da Dirección Xeral de Familia, Infancia e Dinamización Demográfica, pola que se publican as axudas concedidas en virtude da Orde do 30 de decembro de 2014, da Consellería de Traballo e Benestar, pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Consellería de Política Social — III. Outras disposicións — 09/12/2015

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das axudas concedidas en virtude da Orde do 30 de decembro de 2014 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social.
Finalidade da axuda: as axudas teñen por obxecto o mantemento das escolas infantís 0-3 dependentes de entidades privadas de iniciativa social que cumpran os requisitos establecidos no Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia (DOG núm. 14, do 20 de xaneiro de 2012) e no Decreto 329/2005, do 28 de xullo, polo que se regulan os centros de menores e os centros de atención á infancia (DOG núm. 156, do 16 de agosto), así como a normativa de desenvolvemento, se for o caso.
Norma reguladora: Orde do 30 de decembro de 2014 pola que se regulan as bases que rexerán o procedemento de concesión de axudas para o mantemento das escolas infantís 0-3 dependentes de entidades privadas de iniciativa social (DOG núm. 16, do 26 de xaneiro de 2015).
Crédito orzamentario: 3.007.822 euros con cargo á aplicación orzamentaria 11.05.312B.481.3.
As entidades beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 26 de novembro de 2015
RESOLUCIÓN do 25 de novembro de 2015 pola que se determina o inicio dos procedementos de nomeamento de persoal emérito.
Servizo Galego de Saúde — III. Outras disposicións — 10/12/2015

A Orde do 27 de outubro de 2010, pola que se desenvolve o procedemento para o nomeamento e a prórroga de persoal emérito no ámbito sanitario, establece no seu artigo 2 que, mediante resolución da Xerencia do Servizo Galego de Saúde, as corporacións e institucións públicas relacionadas co ámbito sanitario habilitarán un prazo para a presentación das solicitudes de nomeamento de persoal emérito, sinalarán o momento en que as xerencias de xestión integrada deberán iniciar os procedementos para o nomeamento de persoal emérito e, por último, se especificará o número de persoas que poderán ser nomeadas persoal emérito.
En desenvolvemento da devandita previsión,
Primeiro. As xerencias de xestión integrada deberán iniciar, se é o caso, os procedementos para o nomeamento de persoal emérito na data de entrada en vigor desta resolución.
Segundo. As corporacións e institucións públicas relacionadas co ámbito sanitario poderán presentar solicitudes de nomeamento de persoal emérito no prazo de 10 días, contados desde a entrada en vigor desta resolución, ante a xerencia de xestión integrada que corresponda ao posto de traballo que desempeñaba antes da súa xubilación a persoa cuxo nomeamento se solicita.
Terceiro. Determinar que o número de persoas que poderán ser nomeadas persoal emérito ao abeiro desta resolución será de tres.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 25 de novembro de 2015
ORDE do 2 de decembro de 2015 pola que se fai pública a ampliación da dotación orzamentaria para a concesión das axudas establecidas na Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2015.
Consellería de Economía, Emprego e Industria — III. Outras disposicións — 10/12/2015

A Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2015 (Diario Oficial de Galicia núm. 155, do 17 de agosto), establece no seu artigo 1.3, no cal se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Emprego e Asuntos Laborais.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da devandita orde, coa finalidade de facer chegar estas ao maior número de persoas ou entidades beneficiarias posible.
Por todo o exposto e no uso das facultades que me foron conferidas,
Artigo 1
Amplíase o importe total das axudas que se van conceder ao abeiro do Programa para a promoción da integración laboral das persoas con discapacidade en centros especiais de emprego, regulado no capítulo II da Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2015 (Diario Oficial de Galicia núm. 155, do 17 de agosto), na seguinte contía e aplicación orzamentaria que figura dotada nos orzamentos xerais da Comunidade Autónoma de Galicia para o ano 2015:
– 11.02.322C.470.0, código de proxecto 2014 00511, na contía de 193.512,23 euros.
Artigo 2
Esta modificación no afecta o prazo establecido na referida orde para a presentación de solicitudes.
Disposición derradeira única
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de decembro de 2015
RESOLUCIÓN do 1 de decembro de 2015 pola que se dá publicidade á resolución de concesión das axudas do Igape á promoción conxunta en mercados exteriores (Plan Primex).
Instituto Galego de Promoción Económica — III. Outras disposicións — 04/12/2015

Mediante a Resolución do 24 de xullo de 2015 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape á promoción conxunta en mercados exteriores (Plan Primex) (DOG núm. 141, do 28 de xullo) e procedeuse á súa convocatoria para o exercicio 2015 en réxime de concorrencia competitiva.
As ditas bases establecen no seu artigo 10.6 que, con carácter xeral, non se enviarán notificacións individuais da resolución e a notificación individual substitúese pola publicación no Diario Oficial de Galicia e na páxina web do Igape no enderezo www.tramita.igape.es, ao cal se remitirá desde o texto publicado no DOG.
Na súa virtude e de conformidade coas facultades que teño conferidas,
Primeiro. Anunciar a publicación do texto completo da Resolución definitiva do 30 de novembro de 2015 de concesión das axudas do Igape á promoción conxunta en mercados exteriores (Plan Primex) no enderezo www.tramita.igape.es (epígrafe «Consulta de resolucións definitivas» http://www.igape.es/gl/oficina-virtual/resolucions-definitivas).
Segundo. A Resolución definitiva do 30 de novembro de 2015 esgota a vía administrativa e contra ela poderá interpoñerse recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados a partir do día seguinte ao da publicación desta resolución no Diario Oficial de Galicia. Non obstante, previamente poderá interpoñer recurso de reposición ante a persoa titular da Dirección Xeral do Igape, dentro do prazo dun mes contado a partir do día seguinte ao da publicación desta resolución no DOG.
Santiago de Compostela, 1 de decembro de 2015
RESOLUCIÓN do 25 de novembro de 2015 pola que se modifica a oferta de emprego público (OPE) do persoal docente e investigador para o ano 2015.
Universidade da Coruña — III. Outras disposicións — 04/12/2015

Por Resolución do 18 de marzo de 2015 (DOG do 31 de marzo), modificada por Resolución do 26 de maio (DOG do 2 de xuño de 2015), publicouse a oferta de emprego público (OPE) do persoal docente e investigador da Universidade da Coruña para o ano 2015.
Por Real decreto lei 10/2015, do 11 de setembro, polo que se conceden créditos extraordinarios e suplementos de crédito no orzamento do Estado e se adoptan outras medidas en materia de emprego público e de estímulo á economía, modifícase o artigo 62.2 da Lei orgánica 6/2001, do 21 de decembro, de universidades, habilitando con iso a posibilidade de que as universidades convoquen, das prazas correspondentes á taxa de reposición, outras prazas de promoción interna para o acceso ao corpo de catedráticos de universidade, sempre que estean estas dotadas no orzamento de gastos.
Á vista desta habilitación legal, o Consello de Goberno da Universidade da Coruña, na súa sesión do 27 de outubro de 2015, acordou someter a informe da Dirección Xeral de Planificación e Orzamentos da Consellería de Facenda da Xunta de Galicia a ampliación da oferta de emprego público de 2015.
Con data do 5 de novembro de 2015, a Dirección Xeral de Planificación e Orzamentos autoriza a Universidade da Coruña para ofertar unha praza do corpo de catedráticos de universidade, polo sistema de promoción interna, con cargo á súa oferta de emprego público do ano 2015.
En consecuencia, esta reitoría resolve ampliar a oferta de emprego público do persoal docente e investigador da Universidade da Coruña para o ano 2015 nos seguintes termos:
– Promoción interna: corpo de catedráticos de universidade: unha praza.
A Coruña, 25 de novembro de 2015
ACORDO do 3 de decembro de 2015, do presidente da Xunta Electoral Provincial da Coruña, para dar cumprimento ao previsto no punto quinto da Instrución 4/2011, do 24 de marzo, da Xunta Electoral Central (Boletín Oficial del Estado número 74, do 28 de marzo), de interpretación do artigo 66 da LOREX no relativo a recursos contra os plans de cobertura informativa da campaña electoral.
Xunta Electoral Provincial da Coruña — III. Outras disposicións — 04/12/2015

«En cumprimento do previsto no punto quinto da Instrución 4/2011, do 24 de marzo, da Xunta Electoral Central, de interpretación do artigo 66 da Lei orgánica do réxime electoral xeral (LOREX), no relativo a recursos contra os plans de cobertura informativa da campaña electoral, disponse a publicación, no
Diario Oficial de Galicia
, da comunicación do director xeneral da Compañía Radio Televisión de Galicia, de 2.12.2015, en relación co Acordo adoptado polo Consello de Administración da mesma data polo que se aproba o plan de cobertura da Televisión de Galicia, S.A. e da Radio Galega relativo ás eleccións ao Congreso dos Deputados e ao Senado convocadas para o 20 de decembro de 2015, que inclúe a previsión de debates e entrevistas que se celebrarán coas forzas políticas, que emitirán ambos os medios, con indicación da data e da hora de emisión, entidades políticas ás cales se invita e a súa duración, os programas específicos de natureza electoral e criterios sobre a información específica relativa á campaña electoral.
De conformidade co establecido na mencionada instrución, as entidades políticas afectadas poderán examinar a devandita programación nas dependencias desta Xunta Electoral Provincial, no prazo preclusivo dun día desde a publicación do acordo, e formular as reclamacións ou os recursos que consideren pertinentes».
O presente acordo publícase no
Diario Oficial de Galicia
en virtude do disposto no artigo 18.6 da LOREX e no punto quinto da Instrución 4/2011.
A Coruña, 3 de decembro de 2015
ORDE do 19 de novembro de 2015 pola que se modifica a Orde do 22 de decembro de 2014, pola que se aproba o Plan xeral de explotación marisqueira para o ano 2015.
Consellería do Mar — III. Outras disposicións — 04/12/2015

A Orde do 22 de decembro pola que se aproba o Plan xeral de explotación marisqueira para o ano 2015 inclúe no seu artigo 11, cadro J, o plan de explotación de anemones da confraría de Cangas, cun máximo de 80 días de extracción.
Os datos de seguimento da súa explotación desde os seus inicios en 2008 denotan un avance favorable que, no que vai de ano 2015, confirman a estabilidade da explotación que, ademais, vén acompañada dun progresivo incremento de interese comercial por esta especie de relativa recente incorporación á explotación en Galicia.
A consolidación da explotación e a súa viabilidade económica está conectada á demanda comercial e ao abastecemento do mercado, pero sen que isto comprometa o estado das poboacións e a sustentabilidade da dita explotación no tempo.
A información resultante das mostraxes realizadas após a explotación levada a cabo durante 2015 posibilita axustar os días máximos de extracción no plan de xestión de anemones aprobado á confraría de pescadores de Cangas para o ano 2015, co obxectivo de optimizar o rendemento biolóxico e económico da súa explotación.
En virtude do anteriormente exposto,
Artigo único. Modificación da Orde do 22 de decembro de 2014 pola que se aproba o Plan xeral de explotación marisqueira para o ano 2015.
O cadro J (plans de explotación de anemone (Anemonia viridis), no que se refire ao plan de explotación da confraría de Cangas, queda redactado da seguinte maneira:
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 19 de novembro de 2015
ORDE do 30 de novembro de 2015 pola que se aproba o cambio de localización da Oficina de Rexistro Auxiliar da Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/12/2015

O Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia, dispón no seu artigo 8.2 que a creación, modificación ou supresión das oficinas de rexistro auxiliares se fará mediante orde da consellería competente en materia de administracións públicas, por proposta da consellería ou entidade correspondente, logo de informe da Oficina de Rexistro Xeral.
No anexo I do Decreto 191/2011, do 22 de setembro, de organización e funcionamento dos rexistros da Administración xeral e das entidades públicas instrumentais da Comunidade Autónoma de Galicia (DOG núm. 196, do 13 de outubro), figura na listaxe de oficinas a situada na praza de Mazarelos, núm. 15, en Santiago de Compostela.
Debido a que a Axencia Turismo de Galicia trasladou as súas dependencias á nova sede situada na estrada Santiago-Noia, km 3 (A Barcia), 15896 Santiago de Compostela, resulta preciso modificar a localización da citada oficina de rexistro.
Polo exposto e en uso das facultades que me confiren os artigos 34.6 e 38 da Lei 1/1983, do 22 de febreiro, reguladora da Xunta e da súa Presidencia,
Artigo único
Modifícase o enderezo do Rexistro Auxiliar da Axencia Turismo de Galicia, que pasa a estar situado na estrada Santiago-Noia, km 3 (A Barcia), 15896, en Santiago de Compostela.
Disposición derradeira primeira
O establecido nesta orde non suporá incremento de gasto.
Disposición derradeira segunda
Esta orde producirá efectos o mesmo día da súa publicación no Diario Oficial de Galicia.
Santiago de Compostela, 30 de novembro de 2015
RESOLUCIÓN do 20 de novembro de 2015 pola que se publica o plan de estudos de máster universitario en Avogacía.
Universidade da Coruña — III. Outras disposicións — 02/12/2015

Logo de obter a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título polo Acordo do Consello de Ministros do 8 de marzo de 2013 (publicado no BOE do 23 de abril por Resolución da Secretaría Xeral de Universidades do 2 de abril), esta Reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Avogacía pola Universidade da Coruña, que se estrutura segundo consta no anexo.
A Coruña, 20 de novembro de 2015
Estrutura das ensinanzas (Real decreto 1393/2007, anexo I, letra 5.1):
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia.
3. Contido do plan de estudos.
4. Condicións de terminación.
O alumnado deberá superar 90 créditos ECTS, distribuídos como se indica no punto 2, para obter o título de máster universitario en Avogacía
RESOLUCIÓN do 18 de novembro de 2015 pola que se dá publicidade dos convenios de colaboración subscritos no primeiro e segundo cuadrimestres do ano 2015.
Instituto Galego da Calidade Alimentaria — III. Outras disposicións — 02/12/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios subscritos.
En consecuencia, e para dar cumprimento a esa obriga,
Artigo único
Dar publicidade á relación dos convenios subscritos polo Instituto Galego da Calidade Alimentaria no primeiro e segundo cuadrimestre do ano 2015 que se incorporan como anexo a esta resolución.
Santiago de Compostela, 18 de novembro de 2015
ORDE do 25 de novembro de 2015 pola que se dispón o cesamento de dous vogais do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 07/12/2015

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Rocío Llovo del Río e de Jesús Longa Sánchez como vogais do Consello de Administración da Autoridade Portuaria de Vilagarcía de Arousa en representación do Concello de Vilagarcía de Arousa, agradecéndolles os servizos prestados.
Santiago de Compostela, 25 de novembro de 2015
DECRETO 182/2015, do 17 de decembro, polo que se nomea directora xeral do Fondo Galego de Garantía Agraria a Belén María do Campo Piñeiro.
Consellería do Medio Rural — II. Autoridades e persoal — 18/12/2015

Segundo o establecido no artigo 26.2 do Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria, a persoa titular da Dirección do Fogga é nomeada e separada por decreto do Consello da Xunta entre as que teñan a condición de titular dun órgano de dirección da consellería competente en materia de medio rural.
Na súa virtude e consonte co establecido no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira do Medio Rural e logo de deliberación do Consello da Xunta de Galicia, na súa reunión do día dezasete de decembro de dous mil quince,
Nomeo directora xeral do Fondo Galego de Garantía Agraria a Belén María do Campo Piñeiro, directora xeral de Gandaría, Agricultura e Industrias Agroalimentarias.
Santiago de Compostela, dezasete de decembro de dous mil quince
ORDE do 25 de novembro de 2015 pola que se dispón o nomeamento de dous vogais do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 07/12/2015

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do Concello de Vilagarcía de Arousa,
O nomeamento de Tomás Fole Díaz e de Xavier Ríos González como vogais do Consello de Administración da Autoridade Portuaria de Vilagarcía de Arousa, en representación do Concello de Vilagarcía de Arousa.
Santiago de Compostela, 25 de novembro de 2015